PLINII: NATURALIS HISTORIA 

 LIBER VIII 



I. Ad reliqua transeamus animalia et priniima 

 terrestria. 



Maximum est elephans proximumque humanis 

 sensibus, quippe intellectus illis sermonis patrii et 

 imperiorum obedientia, officiorum quae didicere 

 memoria, amoris et gloriae voluptas, immo vero 

 quae etiam in homine rara, probitas, prudentia, 

 aequitas, rehgio quoque siderum soHsque ac lunae 



2 veneratio. auctores sunt in Mauretaniae saltibus 

 ad quendam amnem cui nomen est Amilo nitescente 

 luna nova greges eorum descendere ibique se puri- 

 ficantes sollemniter aqua circumspergi atque ita 

 salutato sidere in silvas reverti vitulorum fatigatos 



3 prae se ferentes. alienae quoque reHgionis intel- 

 lectu creduntur maria transituri non ante naves con- 

 seendere quam invitati rectoris iureiurando de reditu. 

 visique sunt fessi aegritudine (quando et illas moles 

 infestant morbi) herbas supini in caelum iacientes, 



